SCC "2026Q1

หมายเหตุประกอบงบการเงินระหว่างกาลเป็นส่วนหนึ่งของงบการเงินระหว่างกาลนี้

งบการเงินรวมระหว่างกาลนี้นำเสนอเพื่อวัตถุประสงค์ของการรายงานเพื่อใช้ในประเทศ โดยจัดทำเป็นภาษาไทยและภาษาอังกฤษ และได้รับอนุมัติให้ออกงบการเงินจากคณะกรรมการตรวจสอบตามการมอบหมายจากคณะกรรมการบริษัทเมื่อวันที่ 13 พฤษภาคม 2569

ข้อมูลทั่วไป

บริษัทปูนซิเมนต์ไทย จำกัด (มหาชน) (“บริษัท”) เป็นนิติบุคคลที่จัดตั้งขึ้นในประเทศไทย โดยมีที่อยู่จดทะเบียนตั้งอยู่เลขที่ 1 ถนนปูนซิเมนต์ไทย บางซื่อ กรุงเทพมหานคร 10800 ประเทศไทย

บริษัทและบริษัทย่อย (“กลุ่มบริษัท”) เป็นกลุ่มอุตสาหกรรมที่มีส่วนงานธุรกิจหลัก ได้แก่ เอสซีจี ซีเมนต์แอนด์กรีนโซลูชันส์ เอสซีจี สมาร์ทลีฟวิง และเอสซีจี ดิสทริบิวชั่นแอนด์รีเทล เอสซีจี เดคคอร์ เอสซีจี เคมิคอลส์ (เอสซีจีซี) และเอสซีจีพี

เกณฑ์การจัดทำงบการเงินระหว่างกาล

(ก)	เกณฑ์การถือปฏิบัติ

งบการเงินรวมระหว่างกาลนี้นำเสนอรายการในงบการเงินในรูปแบบเดียวกับงบการเงินรวมประจำปีและจัดทำหมายเหตุประกอบงบการเงินระหว่างกาลในรูปแบบย่อตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล รวมถึงแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง โดยงบการเงินรวมระหว่างกาลนี้เน้นการให้ข้อมูลที่เกี่ยวกับกิจกรรม เหตุการณ์และสถานการณ์ใหม่ๆ เพื่อไม่ให้ซ้ำซ้อนกับข้อมูลที่ได้นำเสนอไปแล้วในงบการเงินรวมประจำปี ดังนั้นการอ่านงบการเงินรวมระหว่างกาลนี้จึงควรอ่านควบคู่กับงบการเงินรวมของกลุ่มบริษัทสำหรับปีสิ้นสุดวันที่ 31 ธันวาคม 2568

ในการจัดทำงบการเงินรวมระหว่างกาล ผู้บริหารได้มีการใช้วิจารณญาณและการประมาณการในการถือปฏิบัติตามนโยบายการบัญชีของกลุ่มบริษัท ซึ่งผลที่เกิดขึ้นจริงอาจแตกต่างจากที่ประมาณการไว้ ทั้งนี้ นโยบายการบัญชี วิธีการคำนวณและแหล่งข้อมูลสำคัญที่ใช้ในการประมาณการที่อาจมีความไม่แน่นอนนั้นไม่แตกต่างจากที่ได้อธิบายไว้ในงบการเงินรวมสำหรับปีสิ้นสุดวันที่ 31 ธันวาคม 2568 เว้นแต่ที่ได้อธิบายไว้ในหมายเหตุประกอบงบการเงินระหว่างกาลข้อ 3

(ข)	สกุลเงินที่ใช้ในการดำเนินงานและนำเสนองบการเงิน

งบการเงินรวมระหว่างกาลนี้จัดทำและแสดงหน่วยเงินตราเป็นเงินบาทซึ่งเป็นสกุลเงินที่ใช้ในการดำเนินงานของบริษัท ข้อมูลทางการเงินทั้งหมดมีการปัดเศษในหมายเหตุประกอบงบการเงินระหว่างกาลเพื่อให้แสดงเป็นหลักล้านบาท ยกเว้นที่ระบุไว้เป็นอย่างอื่น

การเปลี่ยนแปลงนโยบายการบัญชีที่มีสาระสำคัญ

ตั้งแต่วันที่ 1 มกราคม 2569 กลุ่มบริษัทนำมาตรฐานการบัญชี ฉบับที่ 21 เรื่อง ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ (“TAS 21”) ซึ่งมีการปรับปรุงเรื่อง การขาดความสามารถแลกเปลี่ยน การปรับปรุงได้อธิบายว่าเมื่อใดที่สกุลเงินหนึ่งสามารถแลกเปลี่ยนเป็นอีกสกุลเงินหนึ่งได้ และเมื่อใดที่ไม่สามารถแลกเปลี่ยนได้ รวมถึงวิธีการที่กิจการจะกำหนดอัตราแลกเปลี่ยนทันทีเมื่อสกุลเงินนั้นไม่สามารถแลกเปลี่ยนได้ และกำหนดอัตราแลกเปลี่ยนที่ต้องใช้ในกรณีที่มีการขาดความสามารถแลกเปลี่ยนเป็นการชั่วคราว

กลุ่มบริษัทมีบริษัทย่อยซึ่งดำเนินธุรกิจในประเทศเมียนมาและใช้สกุลเงินจัตเป็นสกุลเงินที่ใช้ในการดำเนินงานซึ่งขาดความสามารถแลกเปลี่ยน เนื่องจากการแลกเปลี่ยนเงินตราต่างประเทศสามารถดำเนินการได้เฉพาะผ่านตลาดที่ไม่เป็นทางการ โดย ณ วันที่ 1 มกราคม 2569 กลุ่มบริษัทแปลงค่ารายการที่เป็นตัวเงินซึ่งเป็นสกุลต่างประเทศเป็นสกุลเงินจัต และแปลงค่าสินทรัพย์และหนี้สิน รวมถึงรายการที่เป็นส่วนของเจ้าของของบริษัทย่อยดังกล่าวเป็นสกุลเงินบาทโดยใช้อัตราแลกเปลี่ยนทันทีซึ่งเป็นอัตราแลกเปลี่ยนที่สังเกตได้โดยไม่ต้องปรับปรุง ณ วันนั้น ทั้งนี้ ผลกระทบสะสมจากการถือปฏิบัติตาม TAS 21 จะถูกปรับปรุงกับกำไรสะสม และองค์ประกอบอื่นของส่วนของผู้ถือหุ้น ณ วันที่ 1 มกราคม 2569 และไม่ถือปฏิบัติกับข้อมูลที่แสดงเปรียบเทียบ

ณ วันที่ 1 มกราคม 2569 มูลค่าตามบัญชีของสินทรัพย์และหนี้สินของกลุ่มบริษัทได้รับผลกระทบลดลง 523 ล้านบาท และลดลง 112 ล้านบาท ตามลำดับ นอกจากนี้ กลุ่มบริษัทรับรู้กำไรสะสมที่ยังไม่จัดสรรลดลง 63 ล้านบาท ผลต่างของอัตราแลกเปลี่ยนจากการแปลงค่างบการเงินซึ่งแสดงในองค์ประกอบอื่นของส่วนของผู้ถือหุ้นลดลง 288 ล้านบาท และส่วนได้เสียที่ไม่มีอำนาจควบคุมลดลง 60 ล้านบาท

บุคคลหรือกิจการที่เกี่ยวข้องกัน

รายการที่สำคัญกับกิจการที่เกี่ยวข้องกันสำหรับงวดสามเดือนสิ้นสุดวันที่ 31 มีนาคม สรุปได้ดังนี้

ยอดคงเหลือ ณ วันที่ 31 มีนาคม 2569 และ 31 ธันวาคม 2568 กับกิจการที่เกี่ยวข้องกันมีดังนี้

ค่าตอบแทนคณะกรรมการบริษัทและผู้บริหารสำคัญ

ลูกหนี้การค้า

เงินลงทุนในการร่วมค้าและบริษัทร่วม

รายการเคลื่อนไหวระหว่างงวดสามเดือนสิ้นสุดวันที่ 31 มีนาคม สำหรับเงินลงทุนในการร่วมค้าและบริษัทร่วม ซึ่งบันทึกโดยวิธีส่วนได้เสีย มีดังนี้

ในไตรมาสที่ 1 ของปี 2569 กลุ่มบริษัทได้จำหน่ายเงินลงทุนทั้งหมดในบริษัทร่วมแห่งหนึ่งในประเทศอินโดนีเซีย ภายใต้เอสซีจี เคมิคอลส์ (เอสซีจีซี) ซึ่งถูกจัดประเภทเป็นสินทรัพย์ไม่หมุนเวียนที่ถือไว้เพื่อขาย โดยรับรู้ผลกำไรจากการขายเงินลงทุนทั้งสิ้น 320 ล้านบาท ซึ่งแสดงรวมอยู่ในรายได้อื่นในงบกำไรขาดทุนรวม

การเปลี่ยนแปลงของหนี้สินที่เกิดจากกิจกรรมจัดหาเงิน

ข้อมูลตามส่วนงานธุรกิจ

กลุ่มบริษัทนำเสนอข้อมูลตามส่วนงานธุรกิจ โดยพิจารณาจากระบบการบริหารการจัดการ และโครงสร้างการรายงานทางการเงินภายในของกลุ่มบริษัทเป็นเกณฑ์ในการกำหนดส่วนงาน

สินทรัพย์ รายได้และผลการดำเนินงานจากส่วนงานเป็นรายการที่เกี่ยวข้องโดยตรงกับส่วนงานหรือที่สามารถปันส่วนให้กับส่วนงานได้อย่างสมเหตุสมผล

ส่วนงานธุรกิจ

ข้อมูลตามส่วนงานธุรกิจ ใช้สำหรับการประเมินผลการดำเนินงานและจัดสรรทรัพยากรสำหรับผู้บริหาร กลุ่มบริษัทประเมินความสามารถในการดำเนินงานตาม Reported EBITDA

ข้อมูลตามส่วนงานธุรกิจสำหรับงวดสามเดือนสิ้นสุดวันที่ 31 มีนาคม มีดังนี้

หมายถึง กำไรก่อนต้นทุนทางการเงิน ภาษีเงินได้ ค่าเสื่อมราคาและค่าตัดจำหน่าย รวมเงินปันผลรับจากบริษัทร่วม

หมายถึง กำไร (ขาดทุน) สำหรับงวดส่วนที่เป็นของผู้ถือหุ้นของบริษัท

ผลการดำเนินงานของส่วนงานธุรกิจ

ผลการดำเนินงานของส่วนงานธุรกิจ (ต่อ)

ผลการดำเนินงานของส่วนงานธุรกิจ (ต่อ)

ผลการดำเนินงานของส่วนงานธุรกิจ (ต่อ)

เงินปันผล

เงินปันผลที่บริษัทจ่ายให้ผู้ถือหุ้น มีดังนี้

เครื่องมือทางการเงิน

มูลค่าตามบัญชีและมูลค่ายุติธรรม

ตารางดังต่อไปนี้แสดงมูลค่าตามบัญชีและมูลค่ายุติธรรมของสินทรัพย์ทางการเงินและหนี้สินทางการเงิน 
รวมถึงลำดับชั้นมูลค่ายุติธรรม แต่ไม่รวมถึงการแสดงข้อมูลมูลค่ายุติธรรมสำหรับสินทรัพย์ทางการเงินและหนี้สินทางการเงินที่วัดมูลค่าด้วยราคาทุนตัดจำหน่ายหากมูลค่าตามบัญชีใกล้เคียงกับมูลค่ายุติธรรมอย่างสมเหตุสมผล

เครื่องมือทางการเงินที่วัดมูลค่าด้วยมูลค่ายุติธรรม

กลุ่มบริษัทพิจารณามูลค่ายุติธรรมระดับ 1 สำหรับเงินลงทุนในตราสารทุนที่ซื้อขายในตลาดที่มีสภาพคล่องโดยอ้างอิงจากราคาเสนอซื้อขาย ณ วันสิ้นรอบระยะเวลารายงาน

กลุ่มบริษัทพิจารณามูลค่ายุติธรรมระดับ 2 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารหนี้ที่เป็นหลักทรัพย์ที่ซื้อขายนอกตลาดหลักทรัพย์ อ้างอิงราคาจากนายหน้า ซึ่งได้มีการทดสอบความสมเหตุสมผลของราคาเหล่านั้น โดยการคิดลดกระแสเงินสดในอนาคตที่คาดการณ์ไว้ด้วยอัตราดอกเบี้ยในตลาดสำหรับเครื่องมือทางการเงินที่เหมือนกัน ณ วันที่วัดมูลค่า มูลค่ายุติธรรมของเครื่องมือทางการเงินสะท้อนผลกระทบของความเสี่ยงด้านเครดิตและได้รวมการปรับปรุงความเสี่ยงด้านเครดิตของกลุ่มบริษัทและคู่สัญญาตามความเหมาะสม

สินทรัพย์ไม่หมุนเวียนที่จัดประเภทเป็นสินทรัพย์ที่ถือไว้เพื่อขาย และเงินลงทุนในตราสารทุนที่จดทะเบียนในตลาดหลักทรัพย์แต่ไม่มีการซื้อขายอย่างสม่ำเสมอหรือมีปริมาณการซื้อขายที่จำกัดใช้เทคนิคการประเมินมูลค่าภายใต้แนวทางเปรียบเทียบกับบริษัทจดทะเบียนในตลาดหลักทรัพย์ที่มีลักษณะใกล้เคียงกัน (Guideline Public Comparable Method (GPCM)) เป็นหลัก โดยอ้างอิงจากค่ากลางของตัวคูณทางการตลาดที่ได้จากอัตราส่วนเปรียบเทียบมูลค่ากิจการต่อ EBITDA ของบริษัทจดทะเบียนในใตลาดหลักทรัพย์ที่มีลักษณะใกล้เคียงกับกิจการที่กลุ่มบริษัทลงทุน

สินทรัพย์และหนี้สินอนุพันธ์ ได้แก่ สัญญาซื้อขายเงินตราต่างประเทศล่วงหน้าและสัญญาป้องกันความเสี่ยงด้านราคา อ้างอิงการปรับมูลค่าของสัญญาที่กลุ่มบริษัททำไว้กับธนาคารตั้งแต่เริ่มต้นด้วยราคาตลาด ณ วันสิ้นรอบระยะเวลารายงาน เพื่อสะท้อนให้เห็นถึงมูลค่าของสัญญา ณ เวลาปัจจุบันมากขึ้น และสัญญาแลกเปลี่ยน
อัตราดอกเบี้ย และสัญญาแลกเปลี่ยนเงินต้นและอัตราดอกเบี้ย คำนวณมูลค่ายุติธรรมจากผลต่างของมูลค่าปัจจุบันของกระแสเงินสดในอนาคตโดยอ้างอิงจากเส้นอัตราผลตอบแทน (yield curve) ของอัตราดอกเบี้ยตามสัญญา และอัตราดอกเบี้ยที่คาดว่าจะเกิดขึ้นที่สังเกตได้จากตลาดของเครื่องมือทางการเงินที่คล้ายคลึงกัน

กลุ่มบริษัทพิจารณามูลค่ายุติธรรมระดับ 3 สำหรับสินทรัพย์และหนี้สินทางการเงิน โดยใช้เทคนิคการประเมินมูลค่า ดังต่อไปนี้

เงินลงทุนในตราสารทุนและเงินลงทุนในหุ้นกู้แปลงสภาพที่ไม่ได้อยู่ในความต้องการของตลาดใช้
เทคนิคการประเมินมูลค่า โดยอ้างอิงมูลค่าสินทรัพย์สุทธิที่รายงานล่าสุดปรับปรุงด้วยปัจจัยอื่นที่เกี่ยวข้อง 
เนื่องจากตราสารทุนดังกล่าวไม่ได้จดทะเบียนในตลาดหลักทรัพย์ และไม่มีธุรกรรมหรือรายการที่เป็นอิสระ
ที่เป็นปัจจุบันและสังเกตได้

เครื่องมือทางการเงินที่วัดมูลค่าด้วยราคาทุนตัดจำหน่าย

กลุ่มบริษัทพิจารณามูลค่ายุติธรรมระดับ 2 สำหรับหุ้นกู้โดยคำนวณจากราคาซื้อขายที่ประกาศอยู่ในสมาคม
ตลาดตราสารหนี้ไทย โดยใช้ราคาปิด ณ วันสิ้นรอบระยะเวลารายงาน

ภาระผูกพันและหนี้สินที่อาจเกิดขึ้น

บริษัทได้ทำสัญญากับผู้ให้บริการในประเทศ 2 ราย เพื่อให้บริการด้านเทคโนโลยีสารสนเทศแก่กลุ่มบริษัท มูลค่าตามสัญญาประมาณ 3,500 ล้านบาท ซึ่งสัญญาดังกล่าวมีระยะเวลา 3 ปี และ 5 ปี โดยเริ่มมีผลตั้งแต่เดือนมิถุนายน 2566

ในปี 2567 บริษัทย่อยแห่งหนึ่งภายใต้เอสซีจี ซีเมนต์แอนด์กรีนโซลูชันส์ ได้ทำสัญญาว่าจ้างผลิตกับโรงบดปูนซีเมนต์แห่งหนึ่งในต่างประเทศ อายุสัญญา 3 ปี โดยทั้งสองฝ่ายมีข้อผูกพันที่จะต้องผลิตและซื้อขายสินค้าตามเงื่อนไขที่ระบุในสัญญา

ในไตรมาสที่ 1 ของปี 2568 บริษัทย่อยภายใต้เอสซีจี เคมิคอลส์ (เอสซีจีซี) ได้ทำสัญญาระยะยาวเพื่อจัดหาวัตถุดิบก๊าซอีเทนประมาณ 1 ล้านตันต่อปี ระยะเวลาสัญญา 15 ปี โดยใช้ท่าเรือต้นทางจากสหรัฐอเมริกา และทำสัญญาระยะยาวสำหรับเช่าเหมาเรือขนส่งก๊าซอีเทน (Very Large Ethane Carries (VLECs)) จำนวน 5 ลำ เพื่อขนส่งก๊าซอีเทนจากสหรัฐอเมริกาไปยังประเทศเวียดนาม ระยะเวลาสัญญา 15 ปี

บริษัทย่อยหลายแห่งภายใต้เอสซีจี เคมิคอลส์ (เอสซีจีซี) มีภาระผูกพันตามสัญญาซื้อสาธารณูปโภคกับบริษัทหลายแห่งด้วยราคาที่คำนวณตามเงื่อนไขที่กำหนดในสัญญา ซึ่งมีระยะเวลาของสัญญา 7 - 20 ปี ทั้งนี้สัญญาดังกล่าวจะทยอยสิ้นสุดลงในปี 2575

เรื่องอื่นๆ

เมื่อเดือนตุลาคม 2563 Mawlamyine Cement Limited (“MCL”) ซึ่งเป็นบริษัทร่วมทุนในประเทศเมียนมา ระหว่างบริษัทเอสซีจี ซิเมนต์ จำกัด (“เอสซีจี ซิเมนต์”) กับ Pacific Link Cement Industry Ltd. (“PLCI”) 
ได้หยุดการผลิตเป็นการชั่วคราวเนื่องจากไม่มีหินปูนซึ่งเป็นวัตถุดิบหลักที่ใช้ในการผลิตปูนซีเมนต์ สาเหตุมาจากข้อพิพาทระหว่างเอสซีจี ซิเมนต์กับ PLCI หลังจากที่การเจรจาในช่วงที่ผ่านมาระหว่างเอสซีจี ซิเมนต์กับ PLCI ไม่ประสบความสำเร็จ เอสซีจี ซิเมนต์ได้ยื่นคำร้องเพื่อดำเนินการระงับข้อพิพาทด้วยกระบวนการอนุญาโตตุลาการ ตามเงื่อนไขที่กำหนดไว้ในสัญญาร่วมทุนกับ PLCI ทั้งนี้ กระบวนการพิจารณาข้อพิพาทของคณะอนุญาโตตุลาการ International Chamber of Commerce - Singapore ได้ดำเนินการมาจนเสร็จสิ้นแล้ว โดยเมื่อวันที่ 21 ธันวาคม 2565 เอสซีจี ซิเมนต์ได้รับคำชี้ขาดของคณะอนุญาโตตุลาการ ลงวันที่ 20 ธันวาคม 2565 
ซึ่งคณะอนุญาโตตุลาการได้มีคำชี้ขาดเป็นเอกฉันท์ให้ PLCI ปฏิบัติตามข้อตกลงตามสัญญาร่วมทุน ต่อมา เอสซีจี ซิเมนต์ได้ยื่นขอบังคับคดีตามคำชี้ขาดของอนุญาโตตุลาการต่อศาลที่ประเทศเมียนมา อย่างไรก็ตาม ศาล Mawlamyine District มีคำสั่งไม่รับคำขอบังคับคดี และ ศาล Mon State High Court มีคำสั่งยืนตามศาลชั้นต้น ต่อมาเอสซีจี ซิเมนต์ยื่น Civil Revision Suit ขอให้ Union Supreme Court ทบทวนคำตัดสินของศาลล่าง 
แต่ Union Supreme Court มีคำสั่งไม่รับพิจารณาทบทวนคำตัดสินของศาลล่าง ต่อมาเอสซีจี ซิเมนต์ ยื่น special appeal เพื่ออุทธรณ์คำสั่งดังกล่าว โดยเมื่อวันที่ 11 ตุลาคม 2567 Union Supreme Court มีคำสั่งไม่รับพิจารณา special appeal ของเอสซีจี ซิเมนต์

เมื่อช่วงปลายปี 2565 PT Keramika Indonesia Assosiasi, Tbk. (“KIA”) ซึ่งเป็นบริษัทย่อยที่จดทะเบียนใน   ตลาดหลักทรัพย์ประเทศอินโดนีเซียและเป็นบริษัทย่อยภายใต้เอสซีจี เดคคอร์ ได้รับแจ้งจากหน่วยงานรัฐของอินโดนีเซียว่า KIA และ PT KIA Serpih Mas (“KSM”) ซึ่งเป็นบริษัทย่อยของ KIA มีความรับผิดต่อหน่วยงานรัฐของอินโดนีเซียรวมกัน ประมาณ 3,000 ล้านบาท โดยอ้างถึงหนี้และภาระผูกพันของผู้ถือหุ้นรายย่อยที่เป็นผู้ก่อตั้ง KIA ซึ่งไม่มีความเกี่ยวข้องใดๆ กับกลุ่มบริษัท โดยผู้ก่อตั้ง KIA ดังกล่าวเคยได้รับเงินช่วยเหลือจากรัฐบาลอินโดนีเซียสำหรับกิจการธนาคารของผู้ก่อตั้งในปี 2541

จากเหตุการณ์ดังกล่าวทำให้หน่วยงานรัฐของอินโดนีเซียได้ระงับการเข้าสู่ระบบจดแจ้งทางทะเบียนของ 
KIA KSM และบริษัทย่อยของ KIA ที่ชื่อว่า PT KIA Keramik Mas (“KKM”) กับ Ministry of Law (“MOL” เดิมชื่อ Ministry of Law and Human Rights) ซึ่งเป็นระบบทะเบียนเพื่อใช้ในการยื่นเปลี่ยนแปลงหรือเพิ่มเติมข้อบังคับและข้อมูลทางทะเบียนอื่นๆ ของบริษัทในอินโดนีเซีย ณ ปัจจุบันยังมีความไม่แน่นอนว่า KIA และ KSM จะต้องรับผิดชอบในภาระหนี้ที่เกิดขึ้นต่อหน่วยงานรัฐของอินโดนีเซียหรือไม่ เนื่องจากไม่มีการแสดงเอกสารประกอบคำกล่าวอ้างในข้อเรียกร้องใดๆ จากหน่วยงานรัฐ และจากเอกสารหลักฐานที่มียังไม่สามารถบ่งชี้ได้ว่า KIA และ KSM มีความรับผิดเป็นหนี้ต่อหน่วยงานรัฐของอินโดนีเซีย

ทั้งนี้ ก่อนปี 2540  KIA เคยทำสัญญากู้เงินกับธนาคารหลายแห่ง โดยหนึ่งในธนาคารผู้ให้กู้คือธนาคารที่         ผู้ก่อตั้ง KIA เป็นเจ้าของ (มีมูลค่าเงินกู้ยืมประมาณ 740 ล้านบาท) หลังช่วงวิกฤติเศรษฐกิจหน่วยงานรัฐของอินโดนีเซียได้เข้าควบคุมและสั่งปิดกิจการธนาคารของผู้ก่อตั้ง KIA แล้ว หน่วยงานรัฐของอินโดนีเซียได้โอนหนี้เงินกู้ยืมระหว่าง KIA กับธนาคารดังกล่าวไปให้บุคคลภายนอก และหนี้ดังกล่าวได้ถูกโอนต่อไปให้บุคคลภายนอกอีกหลายทอด จนกระทั่งในปี 2551 ที่ประชุมผู้ถือหุ้นของ KIA มีมติแปลงหนี้ดังกล่าวเป็นทุน โดยออกหุ้นใหม่ (ประเภท Series B) ให้กับเจ้าหนี้ ณ เวลานั้น มีผลให้เจ้าหนี้กลายเป็นผู้ถือหุ้นที่มีอำนาจควบคุม KIA รายใหม่ ต่อมาในปี 2554 บริษัทเอสซีจี เดคคอร์ จำกัด (มหาชน) (“SCGD”) ได้เข้าซื้อหุ้น KIA ประเภท Series B ผ่านตลาดหลักทรัพย์ประเทศอินโดนีเซีย โดยก่อนการเข้าซื้อหุ้นดังกล่าว SCGD ได้ว่าจ้างที่ปรึกษากฎหมายท้องถิ่นชั้นนำให้ตรวจสอบสถานะกิจการ ซึ่งไม่พบว่า KIA มีภาระหนี้ต่อหน่วยงานรัฐของอินโดนีเซีย และไม่พบว่าหุ้นของ KIA มีภาระติดพันหรือถูกจำนำต่อหน่วยงานรัฐของอินโดนีเซียแต่อย่างใด

เพื่อเป็นการปกป้องสิทธิของ KIA และ KKM รวมถึงผู้ถือหุ้นของทั้งสองบริษัท ช่วงปลายปี 2566 KIA และ KKM ได้ยื่นฟ้องหน่วยงานรัฐของประเทศอินโดนีเซีย เพื่อขอให้ยกเลิกการเรียกร้องหนี้จาก KIA และให้ยกเลิกคำสั่งระงับการเข้าระบบจดแจ้งทางทะเบียนของ KIA และ KKM กับ MOL

ต่อมาทั้งศาลปกครองชั้นต้น ศาลสูงประเทศอินโดนีเซีย (ศาลอุทธรณ์) และล่าสุดเมื่อปลายปี 2568 ศาลฎีกา (ขั้น Cassation) ได้มีคำพิพากษายกฟ้อง ดังนั้น เมื่อ 18 ธันวาคม 2568 KIA และ KKM จึงได้ยื่นโต้แย้งต่อศาลฏีกาเพื่อขอให้ทบทวนคำพิพากษาข้างต้น (ขั้น Case Review) ต่อไป ในขณะเดียวกันก็ได้ประสานงานกับกระทรวงที่กำกับดูแลด้านเศรษฐกิจและการลงทุนของอินโดนีเซียเพื่อเร่งแก้ปัญหาข้างต้น

ในเดือนเมษายน 2568 บริษัทย่อยแห่งหนึ่งภายใต้ PT Chandra Asri Pacific Tbk (“CAP”) ซึ่งเป็นบริษัทร่วมภายใต้เอสซีจี เคมิคอลส์ (เอสซีจีซี) ในประเทศอินโดนีเซีย (ต่อมาได้มีการเปลี่ยนแปลงสถานะของเงินลงทุนในเดือนมิถุนายน 2568) ได้เข้าซื้อธุรกิจในประเทศสิงคโปร์ ส่งผลให้ CAP รับรู้กำไรจากการซื้อในราคาต่อรองในส่วนที่เป็นของกลุ่มบริษัทจำนวน 14,581 ล้านบาท ซึ่งแสดงรวมอยู่ในส่วนแบ่งกำไรของบริษัทร่วมตามวิธีส่วนได้เสียในงบกำไรขาดทุนรวมสำหรับปีสิ้นสุดวันที่ 31 ธันวาคม 2568 โดยมูลค่าสิ่งตอบแทนที่โอนให้ยังเป็นมูลค่าประมาณการและอยู่ระหว่างการเจรจาระหว่างคู่สัญญา ทำให้กำไรดังกล่าว รวมถึงส่วนแบ่งกำไรที่รับรู้และมูลค่าตามบัญชีของเงินลงทุน อาจมีการปรับปรุงเมื่อได้ข้อยุติของมูลค่าขั้นสุดท้าย ทั้งนี้ในเดือนเมษายน 2569 ได้สิ้นสุดระยะเวลาในการวัดมูลค่าแล้ว กลุ่มบริษัทจึงไม่มีการปรับปรุงส่วนแบ่งกำไรและมูลค่าตามบัญชีของเงินลงทุนใน CAP ณ วันที่เปลี่ยนแปลงสถานะของเงินลงทุน

ในไตรมาสที่ 1 ของปี 2569 บริษัทย่อยแห่งหนึ่งภายใต้เอสซีจี เคมิคอลส์ (เอสซีจีซี) ได้ประกาศหยุดการเดินโรงงานเป็นการชั่วคราว จากสถานการณ์ความตึงเครียดทางภูมิรัฐศาสตร์ในภูมิภาคตะวันออกกลางที่เกิดขึ้นบริเวณช่องแคบฮอร์มุซ (Hormuz) ซึ่งส่งผลให้เกิดข้อจำกัดในการหาวัตถุดิบหลักที่ใช้ในการผลิต ทั้งนี้บริษัทย่อยดังกล่าวได้ประกาศเหตุสุดวิสัย (Force Majeure) ต่อคู่ค้าและลูกค้าตามสิทธิที่กำหนดไว้ในสัญญาที่เกี่ยวข้องแล้ว โดยการหยุดโรงงานเป็นการชั่วคราวไม่กระทบต่อธุรกิจอย่างมีนัยสำคัญ

ต่อมาในเดือนเมษายน 2569 กลุ่มบริษัทได้พิจารณาหยุดการเดินโรงงานของบริษัทย่อยแห่งหนึ่งในประเทศเวียดนามภายใต้เอสซีจี เคมิคอลส์ (เอสซีจีซี) เพิ่มเติมในช่วงกลางเดือนพฤษภาคม 2569 เนื่องจากสถานการณ์ดังกล่าวยังคงยืดเยื้อและมีความไม่แน่นอนสูง โดยยังไม่มีสัญญาณที่ชัดเจนว่าจะคลี่คลายได้ในระยะเวลาอันใกล้ ซึ่งส่งผลกระทบต่อการจัดหาวัตถุดิบทั้งในด้านราคาและความต่อเนื่องของกลุ่มบริษัท

เหตุการณ์ภายหลังรอบระยะเวลารายงาน

เมื่อวันที่ 1 เมษายน 2569 บริษัทได้ออกหุ้นกู้ ครั้งที่ 1/2569 จำนวน 27,000 ล้านบาท ที่อัตราดอกเบี้ยคงที่ร้อยละ 2.50 ต่อปี อายุ 4 ปี ในขณะเดียวกันบริษัทเอสซีจี เคมิคอลส์ จำกัด (มหาชน) ได้ไถ่ถอนหุ้นกู้ ครั้งที่ 1/2565 จำนวน 30,000 ล้านบาท ที่ครบกำหนดไถ่ถอน

| หมายเหตุ |  | สารบัญ |

|  |  |  |

| 1 |  | ข้อมูลทั่วไป |

| 2 |  | เกณฑ์การจัดทำงบการเงินระหว่างกาล |

| 3 |  | การเปลี่ยนแปลงนโยบายการบัญชีที่มีสาระสำคัญ |

| 4 |  | บุคคลหรือกิจการที่เกี่ยวข้องกัน |

| 5 |  | ลูกหนี้การค้า |

| 6 |  | เงินลงทุนในการร่วมค้าและบริษัทร่วม |

| 7 |  | การเปลี่ยนแปลงของหนี้สินที่เกิดจากกิจกรรมจัดหาเงิน |

| 8 |  | ข้อมูลตามส่วนงานธุรกิจ |

| 9 |  | เงินปันผล |

| 10 |  | เครื่องมือทางการเงิน |

| 11 |  | ภาระผูกพันและหนี้สินที่อาจเกิดขึ้น |

| 12 |  | เรื่องอื่นๆ |

| 13 |  | เหตุการณ์ภายหลังรอบระยะเวลารายงาน |



|  |  |  |  |  | 2569 |  | 2568 |

|  |  |  |  |  | (ล้านบาท) | (ล้านบาท) | (ล้านบาท) |

| การร่วมค้าและบริษัทร่วม |  |  |  |  |  |  |  |

| ซื้อ |  |  |  |  | 3,296 |  | 3,890 |

| ค่าบริการขนส่งและบริการอื่นๆ |  |  |  |  | 2,486 |  | 2,320 |

| รายได้จากการขายสินค้า |  |  |  |  | 9,339 |  | 11,415 |

| รายได้ค่าบริการอื่นๆ |  |  |  |  | 1,272 |  | 1,128 |

| รายได้ค่าธรรมเนียมการจัดการบริหารและอื่นๆ |  |  |  |  | 459 |  | 585 |

| รายได้เงินปันผล |  |  |  |  | 405 |  | 1,137 |

|  |  |  |  |  |  |  |  |

| บริษัทอื่น |  |  |  |  |  |  |  |

| ซื้อ |  |  |  |  | 819 |  | 331 |

| ค่าบริการขนส่งและบริการอื่นๆ |  |  |  |  | 90 |  | 107 |

| รายได้จากการขายสินค้า |  |  |  |  | 209 |  | 455 |

| รายได้ค่าบริการอื่นๆ |  |  |  |  | 27 |  | 10 |

| รายได้ค่าธรรมเนียมการจัดการบริหารและอื่นๆ |  |  |  |  | 87 |  | 83 |

| รายได้เงินปันผล |  |  |  |  | 102 |  | 69 |



|  | หมายเหตุ | 31 มีนาคม |  | 31 ธันวาคม |

|  |  | 2569 |  | 2568 |

|  |  | (ล้านบาท) | (ล้านบาท) | (ล้านบาท) |

| ลูกหนี้การค้า |  |  |  |  |

| การร่วมค้าและบริษัทร่วม |  | 5,971 |  | 4,053 |

| บริษัทอื่น |  | 134 |  | 181 |

| รวม | 5 | 6,105 |  | 4,234 |



| ลูกหนี้หมุนเวียนอื่น |  |  |  |

| การร่วมค้าและบริษัทร่วม | 1,166 |  | 890 |

| บริษัทอื่น | 188 |  | 112 |

| รวม | 1,354 |  | 1,002 |

|  |  |  |  |



| เงินให้กู้ยืมระยะสั้น |  |  |  |

| บริษัทร่วม | 102 |  | 94 |

|  |  |  |  |



| เงินให้กู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| การร่วมค้าและบริษัทร่วม | 249 |  | 201 |



| เจ้าหนี้การค้า |  |  |  |

| การร่วมค้าและบริษัทร่วม | 3,462 |  | 2,478 |

| บริษัทอื่น | 107 |  | 220 |

| รวม | 3,569 |  | 2,698 |



| เจ้าหนี้หมุนเวียนอื่น |  |  |  |

| การร่วมค้าและบริษัทร่วม | 355 |  | 393 |

| บริษัทอื่น | 224 |  | 16 |

| รวม | 579 |  | 409 |



|  | 31 มีนาคม |  | 31 ธันวาคม |

|  | 2569 |  | 2568 |

|  | (ล้านบาท) | (ล้านบาท) | (ล้านบาท) |

| เงินกู้ยืมระยะสั้น |  |  |  |

| บริษัทร่วม | 68 |  | 66 |

| บริษัทอื่น | 205 |  | 180 |

| รวม | 273 |  | 246 |



| เงินกู้ยืมระยะยาว |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทอื่น | 162 |  | 137 |

|  |  |  |  |

| หนี้สินตามสัญญาเช่า |  |  |  |

| ส่วนที่หมุนเวียนและไม่หมุนเวียน |  |  |  |

| บริษัทร่วม | 138 |  | 138 |

| บริษัทอื่น | 471 |  | 491 |

| รวม | 609 |  | 629 |



|  |  |  |  |  | 2569 |  | 2568 |

|  |  |  |  |  | (ล้านบาท) | (ล้านบาท) | (ล้านบาท) |

| สำหรับงวดสามเดือนสิ้นสุดวันที่ 31 มีนาคม |  |  |  |  |  |  |  |

| ผลประโยชน์ระยะสั้น |  |  |  |  | 75 |  | 72 |

| ผลประโยชน์หลังออกจากงาน |  |  |  |  | 6 |  | 6 |

| รวม |  |  |  |  | 81 |  | 78 |



|  | หมายเหตุ | 31 มีนาคม |  | 31 ธันวาคม | 31 ธันวาคม |

|  |  | 2569 |  | 2568 | 2568 |

|  |  | (ล้านบาท) | (ล้านบาท) | (ล้านบาท) | (ล้านบาท) |

| กิจการที่เกี่ยวข้องกัน |  |  |  |  |  |

| ภายในวันที่ครบกำหนดชำระ |  | 6,030 |  |  | 4,143 |

| เกินวันครบกำหนดชำระ |  |  |  |  |  |

| น้อยกว่า 1 เดือน |  | 59 |  |  | 77 |

| 1 - 3 เดือน |  | 15 |  |  | 12 |

| มากกว่า 3 - 12 เดือน |  | 1 |  |  | 2 |

| รวม | 4 | 6,105 |  |  | 4,234 |



| กิจการอื่น |  |  |  |  |

| ภายในวันที่ครบกำหนดชำระ |  | 40,228 |  | 39,699 |

| เกินวันครบกำหนดชำระ |  |  |  |  |

| น้อยกว่า 1 เดือน |  | 2,613 |  | 2,698 |

| 1 - 3 เดือน |  | 788 |  | 697 |

| มากกว่า 3 - 12 เดือน |  | 519 |  | 577 |

| มากกว่า 12 เดือน |  | 2,488 |  | 2,498 |

|  |  | 46,636 |  | 46,169 |

| หัก  ค่าเผื่อผลขาดทุนด้านเครดิตที่คาดว่าจะเกิดขึ้น |  | (2,231) |  | (2,174) |

| สุทธิ |  | 44,405 |  | 43,995 |

| รวม |  | 50,510 |  | 48,229 |



|  |  | 2569 |  | 2568 |

|  |  | (ล้านบาท) | (ล้านบาท) | (ล้านบาท) |

| ณ วันที่ 1 มกราคม |  | 96,955 |  | 138,514 |

| ส่วนแบ่งกำไรสุทธิจากเงินลงทุน - วิธีส่วนได้เสีย |  | 1,405 |  | 1,427 |

| ลงทุนเพิ่ม |  | 443 |  | 46 |

| รายได้เงินปันผล |  | (405) |  | (1,137) |

| การเปลี่ยนแปลงสถานะเป็นเงินลงทุนในการร่วมค้า |  | 20 |  | - |

| อื่นๆ |  | 283 |  | (203) |

| ณ วันที่ 31 มีนาคม |  | 98,701 |  | 138,647 |

|  |  |  |  |  |

| ณ วันที่ 31 ธันวาคม |  |  |  | 96,955 |



|  |  |  |  | เงินเบิกเกินบัญชีและ เงินกู้ยืมระยะสั้น | เงินเบิกเกินบัญชีและ เงินกู้ยืมระยะสั้น |  | เงินกู้ยืม ระยะยาว |  | หนี้สินตามสัญญาเช่า |  | หุ้นกู้ |  | รวม |

|  |  |  |  |  | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) | (ล้านบาท) |

| ณ วันที่ 1 มกราคม 2569 |  |  |  |  | 81,541 |  | 30,369 |  | 14,780 |  | 206,016 |  | 332,706 |

| การเปลี่ยนแปลงจากกระแส   เงินสดจากการจัดหาเงิน |  |  |  |  | 11,033 |  | (882) |  | (718) |  | (1) |  | 9,432 |

| สัญญาเช่า |  |  |  |  | - |  | - |  | 1,051 |  | - |  | 1,051 |

| การเปลี่ยนแปลงในส่วนได้เสีย   ในบริษัทย่อยโดยสูญเสีย   การควบคุม |  |  |  |  | - |  | - |  | (8) |  | - |  | (8) |

| ผลกระทบของการเปลี่ยนแปลงของอัตราแลกเปลี่ยนเงินตราต่างประเทศ |  |  |  |  | 980 |  | 210 |  | 139 |  | - |  | 1,329 |

| การเปลี่ยนแปลงของ รายการอื่นที่มิใช่เงินสด |  |  |  |  | - |  | 2 |  | - |  | 71 |  | 73 |

| ณ วันที่ 31 มีนาคม 2569 |  |  |  |  | 93,554 |  | 29,699 |  | 15,244 |  | 206,086 |  | 344,583 |



| เอสซีจี ซีเมนต์แอนด์กรีนโซลูชันส์ | ผู้ดำเนินธุรกิจผลิตปูนซีเมนต์ คอนกรีตผสมเสร็จ และวัสดุทนไฟ ธุรกิจกรีนโซลูชันส์ซึ่งต่อยอดนวัตกรรมและเทคโนโลยีด้านการก่อสร้างรักษ์โลก และธุรกิจบริหารจัดการทรัพยากรหมุนเวียน (Green Circular Business) โดยบริหารการใช้ประโยชน์จากทรัพยากรธรรมชาติและสร้างคุณค่าจากสิ่งที่เหลือใช้หรือสิ่งที่ไม่ได้ใช้แล้วเพื่อนำมาใช้ให้เกิดประโยชน์ในอุตสาหกรรม |

|  |  |

| เอสซีจี สมาร์ทลีฟวิง และ เอสซีจี ดิสทริบิวชั่นแอนด์  รีเทล | เอสซีจี สมาร์ทลีฟวิง ผู้ดำเนินธุรกิจผลิตสินค้าและระบบที่เกี่ยวข้องกับวัสดุก่อสร้าง ได้แก่ กลุ่มหลังคา ฝา ฝ้า ฉนวนกันความร้อน ไม้สังเคราะห์ สินค้าตกแต่งภูมิทัศน์ อิฐมวลเบา สีเคลือบอุตสาหกรรมเทคโนโลยีสูงและสีทาอาคาร รวมถึงสมาร์ทโซลูชันส์ สำหรับบ้านและอาคาร อาทิ โซลูชันด้านการจัดการพลังงาน เป็นต้น เอสซีจี ดิสทริบิวชั่นแอนด์รีเทล  ผู้ดำเนินธุรกิจจัดจำหน่ายสินค้าซีเมนต์ วัสดุก่อสร้าง รวมทั้งสินค้าและบริการที่เกี่ยวข้องกับการอยู่อาศัย ผ่านช่องทางต่างๆ เช่น เครือข่ายผู้แทนจำหน่าย ร้านค้าปลีก ไปยังลูกค้าปลายทาง นอกจากนี้ธุรกิจยังให้บริการด้านซัพพลายเชนระหว่างประเทศ และลงทุนในธุรกิจโลจิสติกส์ |

|  |  |

| เอสซีจี เดคคอร์ | ผู้ดำเนินธุรกิจเกี่ยวกับการผลิตและจำหน่ายกระเบื้องเซรามิก สุขภัณฑ์เซรามิก รวมถึงผลิตภัณฑ์ บริการ และโซลูชันที่เกี่ยวเนื่อง |

|  |  |

| เอสซีจี เคมิคอลส์ (เอสซีจีซี) | ผลิตและจัดจำหน่ายโอเลฟินส์ พอลิโอเลฟินส์ ไวนิล สินค้าเคมีภัณฑ์อื่นๆ และประกอบธุรกิจบริการและโซลูชันสำหรับโรงงานอุตสาหกรรม |

|  |  |

| เอสซีจีพี | ประกอบธุรกิจการให้บริการโซลูชันด้านบรรจุภัณฑ์แบบครบวงจร โดยแบ่งออกเป็นสามสายธุรกิจหลัก คือ (1) สายธุรกิจบรรจุภัณฑ์แบบครบวงจร ประกอบด้วย บรรจุภัณฑ์จากกระดาษ กระดาษบรรจุภัณฑ์ บรรจุภัณฑ์จากวัสดุสมรรถนะสูง และวัสดุอุปกรณ์ทางการแพทย์ (2) สายธุรกิจเยื่อและกระดาษ ประกอบด้วย บรรจุภัณฑ์อาหาร และผลิตภัณฑ์เยื่อและกระดาษ และ (3) สายธุรกิจรีไซเคิล ประกอบด้วย ธุรกิจรีไซเคิลวัสดุบรรจุภัณฑ์ |

|  |  |

| ส่วนงานอื่น | ประกอบด้วยธุรกิจ เอสซีจี คลีนเนอร์ยี่ (SCG Cleanergy) ซึ่งเป็นธุรกิจพลังงานสะอาด และเทคโนโลยีที่เกี่ยวข้อง รวมถึง การลงทุนในธุรกิจอื่นๆ ที่มุ่งเน้นการลงทุนในธุรกิจใหม่ ธุรกิจสตาร์ทอัพที่มีศักยภาพในการเติบโตสูง หรือธุรกิจที่ใช้เทคโนโลยีขั้นสูง (Deep Technology) นอกจากนี้ ยังมีการลงทุนในธุรกิจเครื่องจักรกลการเกษตร รถยนต์ ชิ้นส่วนยานยนต์ เหล็ก และการให้บริการอื่นๆ ที่เกี่ยวข้อง |



|  | วันที่อนุมัติ | กำหนดจ่าย        เงินปันผล | อัตราเงินปันผล ต่อหุ้น |  | จำนวนเงิน |

|  |  |  | (บาท) |  | (ล้านบาท) |

| 2569 |  |  |  |  |  |

| เงินปันผลประจำปี 2568 | 25 มีนาคม 2569 | 21 เมษายน 2569 | 2.50 |  | 3,000 |

| รวม |  |  | 2.50 |  | 3,000 |

|  |  |  |  |  |  |

| 2568 |  |  |  |  |  |

| เงินปันผลประจำปี 2567 | 26 มีนาคม 2568 | 22 เมษายน 2568 | 2.50 |  | 3,000 |

| เงินปันผลระหว่างกาล ปี 2568 | 30 กรกฎาคม 2568 | 28 สิงหาคม 2568 | 2.50 |  | 3,000 |

| รวม |  |  | 5.00 |  | 6,000 |



|  | 31 มีนาคม |  | 31 ธันวาคม |

|  | 2569 |  | 2568 |

|  | (ล้านบาท) | (ล้านบาท) | (ล้านบาท) |

| (ก)	หนังสือค้ำประกันที่ออกโดยกลุ่มบริษัทเพื่อค้ำประกันการจ่ายชำระ เงินกู้ยืมของกิจการที่เกี่ยวข้องกันที่ไม่ได้รวมอยู่ในงบการเงินรวม | 3,563 |  | 2,539 |

| (ข)	หนังสือค้ำประกันที่ออกโดยธนาคารแก่หน่วยงานรัฐบาล รัฐวิสาหกิจ        และเอกชน | 6,153 |  | 5,768 |

| (ค)	เลตเตอร์ออฟเครดิตที่เปิดแล้วแต่ยังไม่เข้าเงื่อนไขการเป็นหนี้สิน | 1,298 |  | 1,027 |

| (ง)	ภาระผูกพัน |  |  |  |

| -  ตามสัญญาซื้อวัตถุดิบ | 85,519 |  | 67,700 |

| -  ตามสัญญาเช่าและบริการ | 3,430 |  | 3,174 |

| -  ตามสัญญาก่อสร้าง ติดตั้งเครื่องจักร และอื่นๆ | 11,201 |  | 11,123 |